Hudiksvall
Hudiksvall on tiheasustusega paikkond Rootsis Gävleborgi läänis, Hudiksvalli valla keskus. Hudiksvall asub Rootsi idarannikul umbes 80 km Sundsvallist lõuna pool Hudiksvalli lahe kaldal maantee E4 ääres. Asula rajas kuningas Johan III 1582. aastal. Ajalooliselt on linnas tegeldud meresõidu, kalanduse, kauplemise ja käsitööga, tänapäeval tegutseb Hudiksvallis puidu-, paberi- ja masinatööstuse ning IT-ettevõtteid. 2010. aasta lõpus elas linnas 15 015 inimest.